145.  ΠΡΟΕΔΡΙΚΟ ΔΙΑΤΑΓΜΑ υπ’ αριθ.3 της 5/10 Ιαν.1984 (ΦΕΚ Α΄3) Μεταβίβαση αρμοδιοτήτων στους Νομάρχες σε θέματα κατάστασης προσωπικού ιδιωτικού δικαίου. Έχοντας υπόψη: α)Τις διατάξεις του άρθρ.2 του Νόμ.3200/1955 «περί διοικητικής αποκεντρώσεως» (ΦΕΚ 97/Α/ 23.4.1955). β)Τις διατάξεις της παρ.4 του άρθρ.1 του Ν.Δ.532/1970 «περί συμπληρώσεως των διατάξεων περί διοικητικής αποκεντρώσεως» (ΦΕΚ 103/Α/ 9.5.1970). γ)Τις διατάξεις του Π.Δ.574/1983 «Ανακατανομή των αρμοδιοτήτων των Υπουργείων» (ΦΕΚ 104/Α/ 30.8.1983). δ)Την αριθ.701/1983 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εξωτερικών, Εθνικής Οικονομίας, Εσωτερικών, Δημοσίων Έργων, Δικαιοσύνης, Εθνικής Παιδείας και Θρησκευμάτων, Οικονομικών, Γεωργίας, Πολιτισμού και Επιστημών, Χωροταξίας, Οικισμού και Περιβάλλοντος, Ενεργείας και Φυσικών Πόρων, Έρευνας και Τεχνολογίας, Εμπορίου, Εργασίας, Υγείας και Πρόνοιας, Κοινωνικών Ασφαλίσεων, Συγκοινωνιών και Εμπορικής Ναυτιλίας, αποφασίζουμε: Σελ.206,7806(α) Τεύχος Ζ113-Σελ.22 2.Γ.α.145 Νομαρχίες Άρθρ.1.-Οι κατωτέρω αρμοδιότητες, που ασκούνται από τους Υπουργούς Προεδρίας της Κυβέρνησης, Εξωτερικών, Εθνικής Οικονομίας, Εσωτερικών, Δημοσίων Έργων, Δικαιοσύνης, Εθνικής Παιδείας και Θρησκευμάτων, Οικονομικών, Γεωργίας, Πολιτισμού και Επιστημών, Χωροταξίας, Οικισμού και Περιβάλλοντος, Ενεργείας και Φυσικών Πόρων, Έρευνας και Τεχνολογίας, Εμπορίου, Εργασίας, Υγείας και Πρόνοιας, Κοινωνικών Ασφαλίσεων, Συγκοινωνιών και Εμπορικής Ναυτιλίας, σε θέματα κατάστασης ιδιωτικού δικαίου προσωπικού των πολιτικών και λιμενικών υπηρεσιών νομαρχιακού επιπέδου, μεταβιβάζονται στους Νομάρχες (Προϊσταμένους Νομαρχιών και Διαμερισμάτων): 1)Η πράξη πρόσληψης και η επιλογή του κατά το Κεφ.Β΄ του Νόμ.993/1979 προσωπικού για την κάλυψη απρόβλεπτων και επειγουσών αναγκών (παρ.2 και 3 άρθρ.5 του Νόμ.993/1979). 2)Η παροχή εργασίας κατά τις Κυριακές, τις κατά το νόμο εξαιρέσιμες ημέρες και κατά τη νύκτα, του κατά το κεφ.Β΄ του Νόμ.993/79 προσωπικού για την κάλυψη απρόβλεπτων και επειγουσών αναγκών (παρ.2 άρθρ.6 του Νόμ.993/1979). 3)Η υπέρβαση του ανώτατου ορίου ημερήσιας εργασίας του κατά το κεφ.Β΄ του Νόμ.993/1979 προσωπικού για την κάλυψη απρόβλεπτων και επειγουσών αναγκών (παρ.3 άρθρ.6 του Νόμ.993/1979). 4).Η έκδοση διαπιστωτικής πράξης για την αυτοδίκαιη λύση της σύμβασης εργασίας του κατά το Κεφ.Β΄ του Νόμ.993/1979 προσωπικού για την κάλυψη απρόβλεπτων και επειγουσών αναγκών (παρ.1 άρθρ.8 του Νόμ.993/1979). 5)Η πράξη πρόσληψης του κατά το Κεφ.Γ΄ του Νόμ.993/1979 ειδικού επιστημονικού, τεχνικού ή βοηθητικού προσωπικού των υπηρεσιών του Δημοσίου (παρ.1 άρθρ.13 του Νόμ.993/1979). 6.Η ανάκληση της απόφασης πρόσληψης, του κατά το Κεφ.Γ΄ του Νόμ.993/1979 ειδικού επιστημονικού, τεχνικού ή βοηθητικού προσωπικού των υπηρεσιών του Δημοσίου (άρθρ.14 του Νόμ.993/1979). 7.Η τοποθέτηση και η απόσπαση, εντός του νομού, του κατά το Κεφ.Γ΄ του Νόμ.993/1979 ειδικού επιστημονικού, τεχνικού ή βοηθητικού προσωπικού (παρ.1 άρθρ.26 και παρ.1 άρθρ.27 του Νόμ.993/1979). (Οι αρμοδιότητες α)μετάθεσης και β)απόσπασης εκτός των ορίων του νομού παραμένουν στην αρμοδιότητα του οικείου Υπουργού). 8)Η έκδοση διαπιστωτικής πράξης για τη λύση της σύμβασης εργασίας, λόγω αυτοδίκαιης έκπτωσης από την υπηρεσία, του κατά το Κεφ.Γ΄ του Νόμ.993/1979 ειδικού επιστημονικού, τεχνικού ή βοηθητικού προσωπικού (παρ.2 άρθρ.41 του Νόμ.993/1979). 9)Η διατήρηση του κατά το Κεφ.Γ΄ του Νόμ.993/1979 ειδικού επιστημονικού, τεχνικού ή βοηθητικού προσωπικού του Δημοσίου υπαγόμενου ή μη στις διατάξεις του Ν.Δ.874/1971, που δεν αποκτά δικαίωμα συντάξεως, μέχρι συμπληρώσεως του δικαιώματος αυτού (παρ.2 άρθρ.43 του Νόμ.993/1979). 10)Η έκδοση διαπιστωτικής πράξης για την αυτοδίκαιη απόλυση από την υπηρεσία του κατά το Κεφ.Γ΄ του Νόμ.993/1979 ειδικού επιστημονικού, τεχνικού ή βοηθητικού προσωπικού, λόγω ορίου ηλικίας (παρ.4 άρθρ.43 του Νόμ.993/1979). 11)Η πράξη πρόσληψης του κατά το Κεφ.Δ΄ του Νόμ.993/1979 προσωπικού για την κάλυψη παροδικών αναγκών (παρ.1 άρθρ.52 του Νόμ.993/1979). 12)Η ανάκληση της απόφασης πρόσληψης του κατά το Κεφ.Δ΄ του Νόμ.993/1979 προσωπικού για την κάλυψη παροδικών αναγκών (παρ.1 άρθρ.52 του Νόμ.993/79). 13)Η παροχή εργασίας κατά τις Κυριακές, τις κατά το νόμο εξαιρέσιμες ημέρες και κατά τη νύκτα, του κατά το Κεφ.Δ΄ του Νόμ.993/1979 προσωπικού για την κάλυψη παροδικών αναγκών (άρθρ.53 σε συνδυασμό με παρ.2 άρθρ.6 του Νόμ.993/1979). 14)Η τοποθέτηση και η απόσπαση, εντός του νομού, του κατά το Κεφ.Δ΄ του Νόμ.993/1979 προσωπικού για την κάλυψη παροδικών αναγκών (άρθρ.56 του Νόμ.993/1979). (Οι αρμοδιότητες α)μετάθεσης και β)απόσπασης εκτός των ορίων του νομού, παραμένουν στην αρμοδιότητα του οικείου Υπουργού). 15)Οι προσλήψεις προσωπικού με σχέση εργασίας ιδιωτικού δικαίου ορισμένου χρόνου, για την αντιμετώπιση εποχιακών ή άλλων περιοδικών ή πρόσκαιρων αναγκών κατά την εκτέλεση έργων και εργασιών στις υπηρεσίες νομαρχιακού επιπέδου του Υπουργείου Γεωργίας και των εποπτευομένων από αυτό νομαρχιακού επιπέδου νομικών προσώπων δημοσίου δικαίου και παραρτημάτων νομαρχιακού επιπέδου νομικών προσώπων δημοσίου δικαίου (παρ.4 άρθρου έκτου του Νόμ.1142/1981). Άρθρ.2.-Οι αρμοδιότητες που αναφέρονται στο προηγούμενο άρθρο, για προσωπικό α)της Νομαρχίας Αττικής (μη περιλαμβανομένων των Διαμερισμάτων) και β)υπηρεσιών διανομαρχιακού επιπέδου, μεταβιβάζονται στο Νομάρχη Αττικής και στους προϊσταμένους των διανομαρχιακού επιπέδου υπηρεσιών αντίστοιχα.  (Μετά τη σελ.206,7806) Σελ.206,7807 Τεύχος ΣΤ51-Σελ.27 Νομαρχίες 2.Γ.α.145 